Diit 100
Liakɛ Kuoth yɛn döör diaal
(Dit kɛ lär tɛthä lɔaac)
1
Ki̱etdɛ Kuoth Nhial diit kɛ rɔal
yɛn ji̱ wec muɔ̱ɔ̱n diaal.
2
Palɛ Kuoth Nhial kɛ tɛ̈th lɔaac,
bia nhiamdɛ kɛ diit.
3
Yɛn ŋa̱cɛ ɣöö Kuoth Nhial
ɛ Kuoth,
ɛ jɛn ɛ nëë cak kɔn
kä kɛ kɔn nyinkɛ.
kɛ kɔn nɛɛkɛ ti la detkɛ
tin la yienɛ.
4
Wiaa thok rɛ̈ɛ̈kdɛ kɛ tɛ̈th lɔaac,
wiaa rɛy kalɛ
kɛ diit puɔnyä.
La̱r ɛ jɛ tɛ̈th lɔaac
kä puanyɛ jɛ.
5
Kɛ ɣöö Kuoth Nhial gɔaa ɛ,
kä nhökdɛ min thil pek
tëë thi̱n ala do̱raar,
kä ŋa̱thdɛ tëë thi̱n
ri̱cni diaal.
